CELEX: 62016TA0298
Language: bg
Date: 2018-12-14 00:00:00
Title: Дело T-298/16: Решение на Общия съд от 14 декември 2018 г. — East West Consulting/Комисия (Извъндоговорна отговорност — Инструмент за предприсъединителна помощ — Трета държава — Национална обществена поръчка — Децентрализирано управление — Решение 2008/969/ЕО, Евроатом — Система за ранно предупреждение (СРП) — Активиране на предупреждение в СРП — Защита на финансовите интереси на Съюза — Отказ за предварително одобрение от Комисията — Липса на възлагане на обществената поръчка — Компетентност на Общия съд — Допустимост на доказателствата — Липса на правно основание за предупреждението — Право на защита — Презумпция за невиновност — Достатъчно съществено нарушение на правна норма, с която се предоставят права на частноправните субекти — Причинно-следствена връзка — Имуществени и неимуществени вреди — Загуба на обществената поръчка — Загуба на възможност да бъдат получени други поръчки)

11.3.2019   
            
            
               BG
            
            
               Официален вестник на Европейския съюз
            
            
               C 93/40
            
         
      Решение на Общия съд от 14 декември 2018 г. — East West Consulting/Комисия
      (Дело T-298/16) (1)
      
      ((Извъндоговорна отговорност - Инструмент за предприсъединителна помощ - Трета държава - Национална обществена поръчка - Децентрализирано управление - Решение 2008/969/ЕО, Евроатом - Система за ранно предупреждение (СРП) - Активиране на предупреждение в СРП - Защита на финансовите интереси на Съюза - Отказ за предварително одобрение от Комисията - Липса на възлагане на обществената поръчка - Компетентност на Общия съд - Допустимост на доказателствата - Липса на правно основание за предупреждението - Право на защита - Презумпция за невиновност - Достатъчно съществено нарушение на правна норма, с която се предоставят права на частноправните субекти - Причинно-следствена връзка - Имуществени и неимуществени вреди - Загуба на обществената поръчка - Загуба на възможност да бъдат получени други поръчки))
      (2019/C 93/49)
      Език на производството: френски
      
         Страни
      
      
         Жалбоподател: East West Consulting SPRL (Nandrin, Белгия) (представители: първоначално L. Levi и A. Tymen, впоследствие L. Levi, адвокати)
      
         Ответник: Европейска комисия (представители: F. Dintilhac и J. Estrada de Solà)
      
         Предмет
      
      Искане на основание член 268 от ДЕФС за присъждане на обезщетение за имуществените и неимуществените вреди, които жалбоподателят твърди, че е претърпял вследствие на отправено от него предупреждение в Системата за ранно предупреждение (СРП) и на последвалия отказ на основание това предупреждение да бъде одобрен договор за обществена поръчка, която е възложена на ръководеното от него обединение и която е трябвало да бъде финансирана от Европейския съюз в рамките на Инструмента за предприсъединителна помощ (ИПП)
      
         Диспозитив
      
      
                  1)
               
               
                  Осъжда Европейската комисия да заплати на East West Consulting SPRL сумата от 20 000 EUR.
               
            
                  2)
               
               
                  Отхвърля иска в останалата му част.
               
            
                  3)
               
               
                  Всяка страна понася направените от нея съдебни разноски.
               
            
         (1)  ОВ C 270, 25.7.2016 г.